laion/Wikipedia-Exotic huggingface dataset:
Melissa Greeff

Melissa Greeff (sündinud 15. aprillil 1998 Kaplinnas) on Lõuna-Aafrika Vabariigi maletaja, naiste suurmeister (2009). Greeff on 2009. aasta Aafrika naiste malemeister. Lõuna-Aafrika Vabariigi naiskonna koosseisus on ta mänginud kolmel naiste maleolümpial (2008–2012). 2009. aastal Aafrika esivõistlustel esikolmikusse jõudmisega kvalifitseerus Greeff 2010. aastal Antakyas toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Humpy Koneruga, kellele kaotas tulemusega 0:2 ja 32 parema hulka ei pääsenud. Greeff sai FIDE-lt 2007. aastal naiste rahvusvahelise meistri ja 2009. aastal naiste suurmeistri nimetuse. 2014. aastal asus ta elama Kanadasse. Pärast seda jäi tema osalemine malevõistlustel harvemaks. FIDE andmebaasis on ta jätkuvalt kirjas kui LAV-i mängija. Melissa Greeff FIDE andmebaasis
Ljilja Drljević

Ljilja Drljević (serbia keeles Љиља Дрљевић; sündinud 30. novembril 1984) on serbia maletaja, naiste rahvusvaheline meister (2007). Drljević oli kuni 2006. aastani Jugoslaavia Liitvabariigi ja aastatel 2006–2009 Montenegro maletaja. 2009. aastast esindab ta Serbiat. 2007. aastal tuli ta Vahemere maade ja 2016. aastal Serbia naiste malemeistriks. Drljević on mänginud kahel naiste maleolümpial: Montenegro (2008) ja Serbia (2016) naiskonna koosseisus. Ljilja Drljević FIDE andmebaasis
Vissel Kōbe

Vissel Kobe (jaapani keeles ヴィッセル神戸 Visseru Kōbe) on Jaapani jalgpalliklubi, mis mängib riigi kõrgliigas J1 League. Klubi tegutseb Kōbes ja selle kodustaadioniks on Noevir Stadium Kobe mahutavusega 30,132. "Chairman Change at Kobe". jleague.jp (jaapani). Vaadatud 31. mail 2022. http://www.rsssf.com/tablesj/jpn2019.html http://www.rsssf.com/tablesj/jpn2020.html http://www.rsssf.com/tablesj/jpn2021.html http://www.rsssf.com/tablesj/jpn2022.html http://www.rsssf.com/tablesj/jpn2023.html Globalsportsarchive J.League svetainė SOCCERWAY SOFASCORE FLASHSCORE Transfermarkt
Joa kihistik

Joa kihistik (inglise Joa Member) on ordoviitsiumi ladestu Leetse kihistu Hunnebergi lademesse kuuluv kihistik. Seda hakkas esimesena määratlema Ralf Männil aastal 1958. Kihistiku stratotüüp on Jägala joa astang. Joa järgi on kihistik ka nime saanud. Kihistik on Leetse kihistu keskmine kihistik, selle all lamab Klooga kihistik, sellel lasub aga Mäeküla kihistik. Kihistiku moodustavad terrigeenset päritolu rohekashall glaukoniiti sisaldavad liivakivi ja aleuroliit, mis on üsna purdsed. Kihistikus glaukoniidisisaldus väheneb allpool, ent glaukoniit moodustab sellest ikka üle poole. Joa kihistik Eesti geokogude infosüsteemis (vaadatud 30.08.2019) Stratigraafia info Geology and Mineral Resources of Estonia. Hunneberg stage Tõnu Meidla Joa kihistik Eesti geokogude infosüsteemis
Klooga kihistik

Klooga kihistik (inglise Klooga Member) on ordoviitsiumi ladestu Leetse kihistu Hunnebergi lademesse kuuluv kihistik. Seda hakkas esimesena määratlema Silvi Mägi aastal 1970. Kihistiku stratotüüp on Klooga puurauk. Kihistik on nime saanud Klooga mõisa järgi. Kihistik on Leetse kihistu alumine kihistik, sellel lasub Joa kihistik. Kihistiku moodustavad terrigeenset päritolu rohekashall glaukoniiti sisaldavad liivakivi ja aleuroliit, mis on üsna purdsed. Kihistikus glaukoniidisisaldus väheneb allpool. Kihistikku eristab Joa kihistikust see, et selle koosseisust moodustab alla poole glaukoniit ja domineerib kvarts. Klooga kihistik Eesti geokogude infosüsteemis (vaadatud 30.08.2019) Stratigraafia info Geology and Mineral Resources of Estonia. Hunneberg stage Tõnu Meidla Klooga kihistik Eesti geokogude infosüsteemis
Iru kihistik

Iru kihistik (inglise Iru Member) on ordoviitsiumi ladestu Leetse kihistu Latorpi lademesse kuuluv kihistik. Seda hakkas esimesena määratlema Arvo Rõõmusoks aastal 1956. Kihistiku stratotüüp on Iru paemurd. Kihistik on nime saanud Iru küla järgi. Kihistikul lasub Mäeküla kihistik. Kihistiku moodustab roheline nõrgalt tsementeerunud glaukoniiti sisaldav liivakivi, milles on ka kvartsi ja vilku. Iru kihistik Eesti geokogude infosüsteemis (vaadatud 30.08.2019) Stratigraafia info K. Suuroja, T. All, T. Mardim, E. Morgen, M. Otsmaa, K. Ploom, T. Vahtra, A. Veski. Eesti geoloogilise baaskaardi Kadrina (6433) leht. Seletuskiri. Eesti Geoloogiakeskus. Kaardistamise osakond, Tallinn, 2005 Iru kihistik Eesti geokogude infosüsteemis
Varangu kihistu

Varangu kihistik (inglise keeles Varangu Formation) on ordoviitsiumi ladestu Varangu lademesse kuuluv kihistu. Seda hakkas esimesena määratlema Ralf Männil aastal 1958. Kihistu stratotüüp asub Selja jõe kaldal ja on nime saanud Varangu küla järgi. Kihistu moodustab rohekashall savi, mis sisaldab kas hajusalt või läätsedena püriiti ja glaukoniiti. Kohati moodustab kihistu keskmise osa peeneteraline kvartsliiv, mis sialdab ohtralt glaukoniiti ja püriiti. Mõnes kohas on kihistu savi ka tumedaks tõmbunud ja meenutab välimuselt vanema diktüoneemakilda kihte. Mõnes piirkonnas esineb kihistu glaukoniitliivakivi kõrvuti Leetse kihistu glaukoniitliivakiviga; sel juhul on need kaks kihistut väga raskesti eristatavad. Varangu kihistu Eesti geokogude infosüsteemis (vaadatud 30.08.2019) Varangu Selja jõe paljand. Eesti stratotüüpsed paljandid, vaadatud 30.09.2019. Stratigraafia info Geology and Mineral Resources of Estonia. Varangu stage H. Heinsalu & V. Viira Kalle Suuroja Põhja-Eesti klint Eesti looduse sümbol, Tallinn 2006, lk. 56 Varangu kihistu Eesti geokogude infosüsteemis
Bai Ling

Bai Ling (hiina keeles 白灵; sündinud 10. oktoobril 1966) on Hiina näitleja. Ta on näidelnud näiteks filmides "Anna ja kuningas", "The Crow" ja "Adrenaliin 2: Kõrgepinge". Ta elab praegu Ameerika Ühendriikides ja tunnistab avalikult, et on biseksuaalne. "Vampiirid meie seas" (2001) "Bai Ling Biography – Yahoo! Movies". Movies.yahoo.com. Originaali arhiivikoopia seisuga 10.09.2010. Vaadatud 31.12.2015. "Bai Ling - IMDb". IMDb.com. Vaadatud 31.12.2015. "KUUMAD FOTOD: näitlejatar Bai Ling tähistas oma 48. sünnipäeva topless fotosessiooniga!". Õhtuleht. 15. oktoober 2014. Vaadatud 30. august 2019. "Actress Bai Ling Discusses Her Bisexuality". GLAAD. 18. detsember 2009. Vaadatud 30. august 2019. Ametlik koduleht Bai Ling andmekogus IMDb (inglise)
Anne McClain

Anne Charlotte McClain (sündinud 7. juunil 1979) on Ameerika Ühendriikide maaväe kolonelleitnant, insener ja NASA astronaut. 2002. aastal lõpetas ta masinaehituse bakalaureusekraadiga Ameerika Ühendriikide Sõjaväeakadeemia, misjärel sai temast samal aastal maaväe ohvitser. Ta astus seejärel Bathi Ülikooli, mille lõpetas 2004. aastal, saades aerokosmose inseneri magistrikraadi. 2005. aastal sai ta Bristoli Ülikoolist magistrikraadi avalikes suhetes. Pärast õpingute lõppu sai temast Bell OH-58 Kiowa piloot ning ta tegi maaväes edukat karjääri. Ta on teeninud ka Iraagi sõjas, lennates 216 lahinglendu. 2013. aastal lõpetas ta Ameerika Ühendriikide Mereväe Katselendurite Kooli ja samal aastal valiti ta NASA astronaudiks, saades oma astronautide grupi noorimaks liikmeks. Aastatel 2018 kuni 2019 oli ta Rahvusvahelise kosmosejaama 58. ja 59. ekspeditsiooni liige. "Anne C. McClain (Lt Col, U.S. Army) NASA Astronaut". NASA. Vaadatud 30. august 2019. "Anne McClain: 5 Fast Facts You Need to Know". Heavy.com. Vaadatud 30. august 2019.
Olena Kondratjuk

Olena Kondratjuk (ukraina keeles Олена Костянтинівна Кондратюк, sündinud 17. novembril 1970 Lvivis) on Ukraina poliitik. Василий Пехньо. Разумков, Кондратюк, Стефанчук. Что известно о новых руководителях Верховной Рады - Hromadske.ua, 29.08.2019
Daily News

Daily News (tõlkes Igapäevased Uudised) on mitme ajalehe nimi: Daily News (Tai) The Daily News (Kentucky) Daily News (New York) Daily News (Sri Lanka) Daily News (Tansaania)
Triatlon 2020. aasta suveolümpiamängudel

Triatlon 2020. aasta suveolümpiamängudel Tōkyōs toimub 27. juulist 1. augustini. Triatlonis võistleb 110 sportlast (55 meest ja 55 naist) ning välja jagatakse kolm komplekti medaleid. Lisaks meeste ja naiste triatlonile toimub esimest korda võistkondlik teatetriatlon segavõistkondadele. Teatetriatlonis võistlevad 2 mehest ja 2 naisest koosnevad võistkonnad distantsil, kus iga sportlane peab läbima 300 m ujudes, 8 km jalgrattal ja 2 km joostes. https://tokyo2020.org/en/games/sport/olympic/triathlon/
Saare vald (täpsustus)

Saare vald on mitme endise valla nimi: Saare vald, vald Jõgevamaal aastatel 1992–2017 Saare vald (1939), endine vald Tartu- ja Jõgevamaal Saare vald (Maarja-Magdaleena kihelkond) Saare vald (Noarootsi kihelkond) Saare vald (Tarvastu kihelkond)
Clayton Anderson

Clayton Conrad Anderson (sündinud 23. veebruaril 1959) on Ameerika Ühendriikide füüsik ja endine NASA astronaut. Anderson valiti astronaudiks 1998. aastal ja see oli tema 16. katse saada astronaudiks. Ta on osalenud kolme Space Shuttle'i programmi missioonil ning oli Rahvusvahelise kosmosejaama 15. ja 16. ekspeditsiooni meeskonnaliige. 2007. aastal osales ta missioonil STS-117, mis viis ta kosmosejaama ja missioonil STS-120, mis tõi ta tagasi Maale. Tema viimaseks missiooniks jäi STS-131. Anderson lahkus NASAst 2013. aastal. "Aerospace Engineer Was Rejected By NASA 15 Times Before Finally Going To Space". Business Insider. Vaadatud 30. august 2019. "Clay Anderson: The Little Engine That Flew". NASA. Originaali arhiivikoopia seisuga 30. juuli 2015. Vaadatud 30. august 2019. "Clayton C. Anderson NASA Astronaut (Ret.)" (PDF). Clayton Anderson. Originaali (PDF) arhiivikoopia seisuga 10. juuni 2019. Vaadatud 30. august 2019. "NASA Astronaut Clayton C. Anderson Leaves Agency". NASA. Vaadatud 30. august 2019.
Off-White

Off-White (stiliseeritud kui OFF-WHITE c/o VIRGIL ABLOH) on Ameerika moedisainer Virgil Ablohi asutatud moebränd. Ettevõte asutati Itaalias Milanos 2012. aastal. Brändil on 50 iseseisvat kauplust ja seda veavad kauplused, sealhulgas Barneys, Selfridges, Harrods ja Le Bon Marché. Brändi rõivastes kasutatakse stiliseeritud esemeid, näiteks jutumärke, tõmblukke, kollase tööstusliku pandla vöökujundust ja risti loovate neljasuunalisi nooli. Bränd on teinud koostööd teiste firmadega nagu näiteks Nike, Levi, Jimmy Choo, IKEA ja Évianiga. Teen Vogue (31. jaanuar 2018). "Virgil Abloh Talks His Fashion Journey, Off-White Conception, and Career Advice". "Off-White™ Physical Retail". Originaali arhiivikoopia seisuga 30. august 2019. Vogue Paris (26. märts 2018). "Off-White: the 18 collabs that cemented Virgil Abloh's career".
16. ekspeditsioon

16. ekspeditsioon oli Rahvusvahelise kosmosejaama (ISS) 16. alaline meeskond. 12. oktoobril saabusid jaama NASA astronaut Peggy Whitson, kellest sai jaama esimene naiskomandör, Roskosmose kosmonaut Juri Malentšenko ja Malaisia esimene astronaut Sheikh Muszaphar Shukor, kes lahkus koos 15. ekspeditsiooniga. Kuna 15. ekspeditsiooni liige Clayton Anderson ei lahkunud koos oma meeskonnakaaslastega, siis loeti ta kuni STS-120 saabumiseni 16. ekspeditsiooni liikmeks. STS-120 saabumise järel, asendas Andersoni Daniel Tani. STS-122 tõi veebruaris 2008 jaama ESA astronaudi Léopold Eyhartsi, kes asendas Tani. Märtsis 2008 saabus missiooniga STS-123 jaama NASA astronaut Garrett Reisman, kes asendas Eyhartsi. Reisman osales 16. ekspeditsioonil ja liitus 17. ekspeditsiooniga. 19. aprillil lahkusid jaamast Whitson, Malentšenko ja 17. ekspeditsiooniga saabunud Lõuna-Korea esimene astronaut Yi So-Yeon. Tehnilise rikke tõttu sisenes Sojuz Maa atmosfääri ballistilisel trajektooril ja maandus planeeritud kohast 420 km eemale. Astronaudid pidid sisenemisel taluma tavalisest suuremat koormust ning So-Yeon sai kergelt vigastada. "Expedition 16 Lifts Off". NASA. Vaadatud 30. august 2019. "iss016-s-002f". Flickr NASA Johnson. Vaadatud 30. august 2019. "Sojuzi kapsel kaldus maandumisel kõrvale". Postimees. Vaadatud 30. august 2019.
Majeakgoro

Majeakgoro on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas. Lõuna-Aafrika Vabariigi 2011. aasta rahvaloenduse andmetel oli Majeakgoro elanikest mustanahalisi aafriklasi 99,53%, värvilisi 0,22%, India või Aasia päritolu inimesi 0,12% ja teisi 0,12%. Tsvana keelt pidas emakeeleks 94,52%, inglise keelt 1,04%, suulu keelt 0,77% ja sotho keelt 0,65%. https://census2011.adrianfrith.com/place/672052
Uitkoms

Uitkoms on asula Lõuna-Aafrika Vabariigis Free State'i provintsis Xhariepi ringkonnas Mohokare vallas. Lõuna-Aafrika Vabariigi 2011. aasta rahvaloenduse andmetel oli Uitkomsi elanikest mustanahalisi aafriklasi 70,83%, värvilisi 28,99% ja India või Aasia päritolu inimesi 0,17%. Sotho keelt pidas emakeeleks 60,42% inimesi, afrikaani keelt 28,99%, koosa keelt 8,33%, inglise keelt 1,04% ja viipekeelt 0,87%. https://census2011.adrianfrith.com/place/462007001
Oru vald (täpsustus)

Oru vald on mitme endise valla nimi: Oru vald (Lääne-Nigula kihelkond) Oru vald, vald Läänemaal aastatel 1991–2013 Oru vald (Kose kihelkond)
Armani

Giorgio Armani S.p.A. on Giorgio Armani asutatud Itaalia luksusmoemaja, mis kavandab, toodab, levitab ja müüb haute couture'i, valmisrõivaid, nahktooteid, jalatseid, kellasid, ehteid, aksessuaare, prille, kosmeetikat ja kodusisustust. Bränd turustab neid tooteid mitme nime all: Giorgio Armani Privé, Giorgio Armani, Armani Collezioni, Emporio Armani (sh EA7), Armani Jeans, Armani Junior ja Armani Exchange. Bränd kasutab Armani nime seotust kõrgmoega, saades kasu oma prestiižist moetööstuses. 2016. aastal oli ettevõtte hinnanguline läbimüük umbes 2,65 miljardit dollarit. Giorgio Armani teatas 2017. aastal, et tema ettevõte sulgeb ettevõtte restruktureerimise käigus kaks oma moebrändi: Armani Collezioni ja Armani Jeans. "Armani builds different brands". "Giorgio Armani 2016 Net Revenues Down Five Percent".
Tommy Hilfiger (ettevõte)

Tommy Hilfiger, endise nimega Tommy Hilfiger Corporation ja Tommy Hilfiger Inc., on Ameerika rõivaettevõte, mis toodab rõivaid, jalatseid, aksessuaare, parfümeeriatooteid ja kodusisustust. Ettevõte asutati 1985. aastal. 2006. aastal omandas erakapitalifirma Apax Partners Tommy Hilfigeri umbes 1,6 miljardi dollari eest ja 2010. aasta mais ostis ettevõtte PVH Corp. (tol ajal tuntud kui Philips van Heusen) Apax Partnersi. Daniel Grieder määrati tegevjuhiks 2014. aasta juulis, asutaja Tommy Hilfiger jäi aga ettevõtte peadisaineriks, juhtides disainimeeskondi ja jälgides kogu loomeprotsessi. Ülemaailmne jaemüük brändi kaudu 2013. aastal oli 6,4 miljardit USA dollarit ja 2014. aastal 6,7 miljardit dollarit. 2020. aastatel müüakse Tommy Hilfigeri tooteid suurtes kaubamajades ja rohkem kui 1400 omaette jaekaupluses 90 riigis. "Company overview". Originaali arhiivikoopia seisuga 30. september 2015. "Tommy Hilfiger". "Tommy returns to America". Originaali arhiivikoopia seisuga 4. märts 2016. "Our Brands - Tommy Hilfiger". Originaali arhiivikoopia seisuga 5. september 2015. "Social Responsibility". Originaali arhiivikoopia seisuga 17. mai 2018.
Lothar Ahrendt

Lothar Ahrendt (sündinud 13. märtsil 1936 Erfurdis) on endine Saksa DV politseikindral ja riigitegelane, 1989. aasta novembrist kuni 1990. aasta aprillini Saksa DV siseminister. Pärit peenmehaaniku perekonnast. Rahvakooli lõpetamise järel õppis ta aastatel 1950–1953 autolukksepaks. 1953. aastal asus tööle Saksa Rahvapolitseis, 1957. aastal astus Saksamaa Sotsialistlikku Ühtsusparteisse. 1960. aastal lõpetas ta Ascherslebenis politseikooli. 1960–1964 töötas ta Ida-Berliinis Saksa Rahvapolitsei presiidiumis. 1964–1968 õppis Ahrendt Saksa Rahvapolitsei Kõrgkoolis "Karl Liebknecht". 1968–1970 oli Berliini Köpenicki piirkonna Saksa Rahvapolitsei inspektsiooni asejuhataja. 1970–1978 oli ta Berliini Keskpiirkonna Saksa Rahvapolitsei inspektsiooni juhataja. 1978–1983 oli ta Berliini Saksa Rahvapolitsei asepresident. 1983. aastal sai ta kindralmajori aukraadi ja 1986. aastal kindralleitnandi aukraadi. 1983. aastal sai ta Saksa DV siseministri asetäitjaks ja 1985. aastal siseministri esimeseks asetäitjaks. 1986–1989 oli ta Saksamaa Sotsialistliku Ühtsuspartei Keskkomitee liikmekandidaat. Alates 18. novembrist 1989 kuni 12. aprillini 1990 oli Lothar Ahrendt Saksa DV siseminister. Ahrendt, Lothar * 13.3.1936 Minister des Innern Bundesunmittelbare Stiftung des öffentlichen Rechts German Democratic Republic. Ministries, political parties, etc. rulers.org
Piirilinn

Piirilinn on riigipiiri ääres või -piiril asuv linn. Eesti piirilinnad on Valga (Läti piiril) ja Narva (Venemaa piiril).
17. ekspeditsioon

17. ekspeditsioon oli Rahvusvahelise kosmosejaama 17. alaline meeskond. Ekspeditsiooni esimesed meeskonnaliikmed olid Roskosmose kosmonaudid Sergei Volkov ja Oleg Kononenko ning nad startisid 8. aprillil 2008. Jaamas ootas neid NASA astronaut Garrett Reisman, kes liitus ekspeditsiooniga 16. ekspeditsioonist. Reismani asendas juunis Gregory Chamitoff, kes saabus jaama kosmosesüstik Discovery pardal missiooni STS-124 ajal. Volkov ja Kononenko naasid Maale 24. oktoobril ja Chamitoff liitus 18. ekspeditsiooniga.
Dorogobuž

Dorogobuž on linn Venemaal Smolenski oblastis, Dorogobuži rajooni keskus. Asub Dnepri jõe ääres, 113 km Smolenskist idas. Dorogobuži on esmamainitud 1150. aastal. 1238. aastal põletasid Batu-khaani väed linna maatasa. 1708 sai linnaõigused. 1812. aasta isamaasõja käigus põletati linn maha. 2018. aasta alguses oli linnas 9793 elanikku. Dorogobužis asub 12 m kõrgune gloobus. Linnas asub koduloomuuseum. Q126974795 Dorogobuži linna-asunduse koduleht
Onaida keel

Onaida keel on irokeesi keelkonda kuuluv põhjairokeesi rühma keel, mida kõnelevad onaidad. Onaida keelt kõneles 2016. aastal alla 200 inimese Kanadas Ontario provintsis ning Ameerika Ühendriikides New Yorgi osariigis. Onaida keel on tõsiselt ohustatud. Onaida keeles on 6 vokaalfoneemi /i/, /e/, /o/, /a/ ja 2 nasaalset foneemi /ũ/ (kirjas ⟨u⟩) ja /ə̃/ (kirjas ⟨ʌ⟩. Esinevad ka mitmed diftongid. Onaida keeles on 11 konsonantfoneemi. Puuduvad bilabiaalsed konsonandid (m, p). Nagu teisedki irokeesi keeled on seneka keeles polüsünteetiline aglutinatiivne keel. http://endangeredlanguages.com/lang/1921
Zebre kihistu

Zebre kihistu (inglise keeles Zebre Formation) on ordoviitsiumi ladestu kihistu. See kuulub Latorpi ülemlademe koosseisu, kus eristatakse veel Hunnebergi ladet ja Billingeni ladet, ent on laiem, kattes ka Varangu lademe. Kihistut hakkas esimesena eristama T. Springis aastal 1974. Kihistu stratotüüp on nüüdseks hävinud südamikuga Ciecere-10 puurauk, kus kihistu kivimid esinevad 1076.00..1114.00 meetril. Kihistu neostratotüüp on Dobele 92 puurauk, kus kihistu kivimid esinevad 1383,70...1426,50 meetril. Kihistu on saanud nime Zebre oja järgi. Kihistu sisaldab järgmisi kihistikke: Lutriņi kihistik Kumbri kihistik Zirni kihistik Kalvene kihistik Zante kihistik. Kihistu moodustab glaukoniiti sisaldav rohekashall või punakaspruun dolomiit või savi. Eestis eristatakse kihistut maa lõunaosas, Leedu aladel maa loodeosas. Selle suurim paksus on Leedus 18 meetrit. Zebre kihistu Eesti geokogude infosüsteemis (vaadatud 30.08.2019) Kihistust Eesti Stratigraafia Komisjoni andmebaasis (vaadatud 30.08.2019) Lower and Middle Ordovician conodonts from the subsurface of SE Estonia and adjacent Russia, Viive Viira, 2010 The Ordovician System of the East European Platform and Tuva (southeastern Russia): Correlation Charts and Explanatory Notes. B. D. Webby, Reuben James Ross, Yong Y. Zhen. International Union of Geological Sciences, 1994, lk. 41 LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 27 Zebre kihistu Eesti geokogude infosüsteemis
Lutriņi kihistik

Lutriņi kihistik (inglise keeles Lutriņi Member) on ordoviitsiumi ladestu Zebre kihistu Varangu lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976. Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1115.00..1120.50 meetril. Kihistu neostratotüüp on Dobele 92 puurauk, kus kihistu kivimid esinevad 1422..1426 meetril. Kihistik on nime saanud Lutriņi küla järgi. Kihistik on Zebre kihistu alumine kihistik, sellel lasub Kumbri kihistik. Põhja-Eestis vastab sellele ligikaudu Türisalu kihistu. Lutriņi kihistik Eesti geokogude infosüsteemis (vaadatud 30.08.2019) Stratigraafia info The Great Ordovician Biodiversification Event Mary L. Droser, Ian G. Percival lk. 86 Lutriņi kihistik Eesti geokogude infosüsteemis
Kumbri kihistik

Kumbri kihistik (inglise keeles Kumbri Member) on ordoviitsiumi ladestu Zebre kihistu Varangu lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976. Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1109.50..1115.00 meetril. Kihistu neostratotüüp on Dobele 92 puurauk, kus kihistu kivimid esinevad 1422..1424 meetril. Kihistik on nime saanud Kumbri küla järgi. Kihistik on Zebre kihistu Varangu lademe ülemine kihistik, mis lamab Lutriņi kihistikul. Põhja-Eestis vastab sellele ligikaudu Varangu kihistu. Kumbri kihistik Eesti geokogude infosüsteemis (vaadatud 30.08.2019) Stratigraafia info The Great Ordovician Biodiversification Event Mary L. Droser, Ian G. Percival lk. 86 Kumbri kihistik Eesti geokogude infosüsteemis
Zirni kihistik

Zirni kihistik (inglise keeles Zirni Member) on ordoviitsiumi ladestu Zebre kihistu Latorpi lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976. Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1096.00..1109.50 meetril. Kihistu neostratotüüp on Dobele 92 puurauk, kus kihistu kivimid esinevad 1407..1416 meetril. Kihistik on nime saanud Zirņi küla järgi. Kihistik on Zebre kihistu Latorpi lademe alumine kihistik, millel lasub Kalvene kihistik. Ajaliselt kuulub selle argilliit Eestis Hunnebergi lademesse. Kihistikku eristatakse maa lõunaosas Leedu aladel kuulub kihistik Varangu lademesse. Selle moodustab punakaspruun, kohati ka rohekashall viiruline savi. Kihistikku eristatakse maa loodeosas. Zirni kihistik Eesti geokogude infosüsteemis (vaadatud 30.08.2019) Stratigraafia info Geology and Mineral Resources of Estonia. Hunneberg stage Tõnu Meidla LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 27 Zirni kihistik Eesti geokogude infosüsteemis
Kalvene kihistik

Kalvene kihistik (inglise keeles Kalvene Member) on ordoviitsiumi ladestu Zebre kihistu Latorpi lademesse kuuluv kihistik. Seda hakkasid esimesena määratlema Rita Ulste ja Lilita-Ilga Gailite aastal 1976. Kihistiku stratotüüp on nüüdseks hävinud südamikuga Ciecere-10 puurauk, kus kihistiku kivimid esinevad 1088.00..1096.00 meetril. Kihistu neostratotüüp on Dobele 92 puurauk, kus kihistu kivimid esinevad 1397..1407 meetril. Kihistik on nime saanud Kalvene küla järgi. Kihistik on Zebre kihistu Latorpi lademe keskmine kihistik, mis lamab Zirni kihistikul ja millel lasub Zante kihistik. Leedu aladel kuulub kihistik Hunnebergi lademesse. Selle moodustab rohekashall, kohati ka punakaspruun savi. Kihistikku eristatakse maa loodeosas. Kalvene kihistik Eesti geokogude infosüsteemis (vaadatud 30.08.2019) Stratigraafia info The Ordovician System of the East European Platform and Tuva (southeastern Russia): Correlation Charts and Explanatory Notes. B. D. Webby, Reuben James Ross, Yong Y. Zhen. International Union of Geological Sciences, 1994 LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 27 Kalvene kihistik Eesti geokogude infosüsteemis